24 H. Høffding. 



Livshelheden og dens Indhold. Ondt er saaledes det enkelte 

 Øjeblik og den enkelte Drift i dens oprørske Isolation fra det 

 øvrige Liv; og Ondet vil ligge saa meget des dybere og blive 

 Gjensland for en saa meget des stærkere Forkastelse i den vur- 

 derende Følelse, jo mere det er villet^ fremgaaet som Frugt af 

 Overvejelse og Valg og ikke blot af øjeblikkelig Tilskyndelse. 

 Den Styrke, hvormed Vurderingen gjør sig gjældende, vil bero 

 paa den Styrke, hvormed Livshelhedens Interesser gjøre sig 

 gjældende i Individets centrale Følelser. 



7. Det gjælder om Individualismen eller Principet om 

 Individets Suverænitet^ hvad der gjaldt om Øjeblikkets Suveræ- 

 nitet, at den ikke kan omstyrtes ved Ræsonnement. En absolut 

 Individualist eller Egoist vilde være absolut uangribelig. Naar 

 Hævdelsen af hans eget Liv, dets Bestaaen, dets Enhed, -dets 

 Fylde, er det eneste Formaal, han erkjender, saa gives der ingen 

 logisk Overgang fra dette Standpunkt til et andet. Skal en 

 Forandring ske, maa den centrale Følelse, som bestemmer Vur- 

 deringen, forandres derved, at den knyttes til en mere omfat- 

 tende Kreds af Forestillinger end dem, der blot angaa Individets 

 eget Liv. Før det er skel, kan det heller ikke nytte at appellere 

 til Samvittigheden; thi denne er, som vi have set, en Forholds- 

 følelse, Udtryk for Forholdet mellem det centrale og det perife- 

 riske i Individets Følelsesliv, og bestemmes altsaa selv ved, hvad 

 det centrale er. 



Den filosoGske Ethik har ofte, især i tidligere Tid, ment at 

 maatte gjøre Fordring paa at være en ren Fornuftvidenskab, der 

 ikke appellerede til andre Forudsætninger end saadanne, som 

 ligge i den menneskelige Fornufts Væsen. Men dette strider 

 mod Ethikens Karakter som praktisk Videnskab. Handling kan 

 kun vurderes efter Formaal, og Fastsættelsen af et Formaal forud- 

 sætter Lyst- og Ulystfolehe hos det fastsættende Subjekt. Afset 

 fra en Bevidsthed med Evne til at føle Lyst eller Ulyst har der- 

 for ethisk Vurdering ingen Betydning. Men paa den anden Side 



